Berga

Berga é un concello español da provincia de Barcelona, en Cataluña. É a capital da comarca do Berguedà. A zona vella foi construída na década de 1360.

 Situación 
200px|miniatura|esquerda|Berga desde Queralt
A cidade de Berga atópase entre un val na Depresión Central Catalá e o Pre-pireneo, protexida dos ventos do norte pola montaña de Queralt e próxima ao río Llobregat que pasa polo extremo meridional do seu termo. Cabe destacar a súa situación xeográfica privilexiada no centro de Cataluña, que a converteu nun importante cruzamento de comunicacións.

A súa vexetación máis abundante é de piñeiro, aciñeira e carballo. 
miniatura|200px|esquerda|Concello de Berga

 Historia 

Parece que pode ser a antiga Castrum Bergium, citada por Tito Livio. A invasión árabe no Berguedà foi cara ao ano 715 , logo de librarse do seu dominio, no século X formou parte do condado da Cerdaña. Foi conde de Berga Wifredo II de Cerdaña ata o seu retiro ao mosteiro do Canigó en 1035. Cando morreu o conde Bernardo Guillermo sen descendencia, pasou definitivamente o Condado de Berga a pertencer ao Condado de Barcelona no ano 1117, sendo conde Ramón Berenguer III.

No 1347 padeceu a peste negra.

Entre 1654 e 1655 foi capturada polos franceses.

Na Guerra de Sucesión Española deu apoio a Filipe V de España.

En 1854 sufriu un ataque de cólera.

 Economía 
A súa economía máis importante é a actividade industrial, principalmente de fiados e tecidos, a siderometalúrgica e a da madeira. A primeira máquina de fiar utilizada pola industria catalá, foi inventada en Berga pola familia Farguell no século XVIII e coñecida co nome de "A Berguedana".

Antigamente tivera unha moi importante industria relacionada coa minería.

A gandería bovina, porcina e avícola está moi recoñecida en toda a comarca, celebrándose importantes feiras durante o ano.

 Patrimonio histórico 

300px|miniatura|Sant Quirze de Pedret

 Igrexa Parroquial de Sta. Eulalia. Século XVII 
 Igrexa de Sant Joan de Berga. Século XIII. Desde 1983 é Monumento Histórico Artístico. 
 Praza de San Pedro. Orixe medieval 
 Portal de Santa Magdalena. Única porta medieval que se conserva das sete que tiña 
 Capela da Piedade. Século XVII 
 Muíño do Sal. Século XVIII 
 Santuario de Queralt. Século XVIII (Imaxe da Virxe do século XI) 
 Sant Quirze de Pedret. Século IX. A pesar de atoparse situado no termo de Cercs, en 1959 foi cedida, tras un acordo, polo obispado de Solsona ao concello de Berga, para a súa restauración e conservación. Soamente realízase culto relixioso nela, o día da súa festa anual e depende da parroquia de Berga.

 Demografía 
Conta cunha poboación de .


 Museos 

 Museo Comarcal. Fondos etnológicos, históricos e ciencias naturais. 
 Museo Municipal. Cerámica, obxectos da Idade Media e restos prehistóricos da historia de Berga. 
 Museo do Circo. Colección de Josep Vinyes. 
 Biblioteca Ramón Vinyes i Cluet. Edificio de 1523 metros cadrados e con máis de 36.000 volumes.

 Festivais e Concursos 

 Encontro Internacional de Música Antiga 
 Concurso de Piano Cidade de Berga 
 Premio Ramón Vinyes de Teatro 
 Concurso de Pintura Cidade de Berga

 Gastronomía 

Desde sempre foi famosa na comarca a gastronomía de Berga, polas súas materias primas, carne, embutidos, queixos e a gran variedade de cogomelos que se atopan nos seus bosques. 
 Sopa con albóndegas 
 Sopa de millo 
 Tenreira con cogomelos 
 Carne á brasa con cogomelos variados.

 Feiras e Festas 
As festas máis importantes son a Patum e Els Elois.

 Fira Santa Tecla (setembro) 
 Festa dels Bolets (outubro) 
 Carnestoltes (febreiro) 
 Mitja Marató (C.Atl. Berga) 
 Sant Marc xocolatada no santuario de Queralt (abril) 
 Fira 1 de Maio 
 La Patum (datas do Corpus Christi) (Declarada pola Unesco patrimonio oral e inmaterial da Humanidade) 
 Els Elois (Xullo)

 Entidades de poboación 
 Cal Rosal 
 Sant Bartomeu

 Galería de imaxes 

800px|miniatura|esquerda|Vista panorámica da serra de Queralt (no medio) e a cidade de Berga (á dereita). Á esquerda, o polígono industrial da Valldan.

 Notas 

 Véxase tamén 
 Ligazóns externas 

 Sitio web do concello 
 Información da Generalitat de Catalunya 
 Información do Institut d'Estadística de Catalunya